CELEX: 32008D0167
Language: lt
Date: 1203292800000
Title: 2008/167/EB: 2008 m. vasario 18 d. Komisijos sprendimas, iš dalies keičiantis Sprendimą 2005/879/EB, leidžiantį taikyti tam tikrus kiaulių skerdenų klasifikavimo būdus Slovėnijoje (pranešta dokumentu Nr. C(2008) 554)

29.2.2008   
            
            
               LT
            
            
               Europos Sąjungos oficialusis leidinys
            
            
               L 56/28
            
         
      KOMISIJOS SPRENDIMAS
   
   2008 m. vasario 18 d.
   iš dalies keičiantis Sprendimą 2005/879/EB, leidžiantį taikyti tam tikrus kiaulių skerdenų klasifikavimo būdus Slovėnijoje
   (pranešta dokumentu Nr. C(2008) 554)
   (Tekstas autentiškas tik slovėnų kalba)
   (2008/167/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Komisijos sprendimu 2005/879/EB (2) Slovėnijoje leidžiama taikyti du kiaulių skerdenų klasifikavimo būdus (Zwei-Punkt – DM5 ir Hennessy Grading Probe).
            
         
               (2)
            
            
               Atsižvelgdama į technikos pažangą, Slovėnija paprašė Komisijos leisti atnaujinti vieną formulę ir 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (3), 3 straipsnio 3 dalyje numatyto protokolo antroje dalyje pateikė bandomųjų išpjaustymų rezultatus.
            
         
               (3)
            
            
               Išnagrinėjus šį prašymą paaiškėjo, kad šių klasifikavimo būdų taikymo sąlygos yra įvykdytos.
            
         
               (4)
            
            
               Sprendimu 2005/879/EB iki 2007 m. gruodžio 31 d. leidžiama taikyti ZP-DM5 klasifikavimo būdą. Atsižvelgiant į vėlavimą išnagrinėti prašomus atnaujintus būdus, leidimas turėtų galioti iki šio sprendimo taikymo dienos.
            
         
               (5)
            
            
               Todėl Sprendimas 2005/879/EB turėtų būti atitinkamai iš dalies pakeistas.
            
         
               (6)
            
            
               Šiame sprendime numatytos priemonės atitinka Kiaulienos verslo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2005/879/EB priedas pakeičiamas šio sprendimo priedu.
   2 straipsnis
   Nukrypstant nuo Sprendimo 2005/879/EB 1 straipsnio antros pastraipos, to sprendimo priede pateiktas ZP-DM5 klasifikavimo būdas taikytinas ir toliau, kol bus pranešta apie šį sprendimą.
   3 straipsnis
   Šis sprendimas skirtas Slovėnijos Respublikai.
   
      Priimta Briuselyje, 2008 m. vasario 18 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 324, 2005 12 10, p. 87.
   
      (3)  OL L 285, 1985 10 25, p. 39. Reglamentas su paskutiniais pakeitimais, padarytais Reglamentu (EB) Nr. 1197/2006 (OL L 217, 2006 8 8, p. 6).
   
      PRIEDAS
      
         
            „PRIEDAS
            SLOVĖNIJOJE TAIKOMI KIAULIŲ SKERDENŲ KLASIFIKAVIMO BŪDAI
            1   dalis
            ZWEI-PUNKT — DM5 (ZP)
            
                        1.
                     
                     
                        Kiaulių skerdenos klasifikuojamos taikant Zwei-Punkt — DM5 (ZP) būdą.
                     
                  
                        2.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 60,81879 – 0,72992 × FDM + 0,12157 × MDM
                        
                        kai:
                        
                                    Ŷ
                                 
                                 
                                    =
                                 
                                 
                                    apskaičiuotasis skerdenos raumeningumas procentais,
                                 
                              
                                    FDM
                                    
                                 
                                 
                                    =
                                 
                                 
                                    mažiausias matomas nugaros riebalų (su oda) storis milimetrais ties skerdenos vidurine linija, apimantis juosmens raumenį (musculus glutaeus medius),
                                 
                              
                                    MDM
                                    
                                 
                                 
                                    =
                                 
                                 
                                    matomas juosmens raumens storis milimetrais ties skerdenos vidurine linija, matuojamas arčiausiai tarp juosmens raumens galvūgalio galo ir slankstelių kanalo viršutinio (nugaros) krašto.
                                 
                              Formulė taikoma skerdenoms, sveriančioms nuo 50 iki 120 kilogramų.
                     
                  2   dalis
            HENNESSY GRADING PROBE (HGP 4)
            
                        1.
                     
                     
                        Kiaulių skerdenos klasifikuojamos prietaisu Hennessy Grading Probe (HGP 4).
                     
                  
                        2.
                     
                     
                        Prietaise turi būti 5,95 milimetro skersmens zondas (su 6,3 mm skersmens ašmenimis zondo antgalyje) su fotodiodu (LYU 260-EO tipo Siemens LED) ir 58 MR tipo fotodetektoriumi, kurių veikimo intervalas yra nuo 0 iki 120 milimetrų. Matavimo duomenis į apskaičiuotą raumeningumą paverčia pats HGP 4 prietaisas arba prie jo prijungtas kompiuteris.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 68,52500 – 0,91029 × FHGP4 + 0,08512 × MHGP4
                        
                        kai:
                        
                                    Ŷ
                                 
                                 
                                    =
                                 
                                 
                                    apskaičiuotasis skerdenos raumeningumas procentais,
                                 
                              
                                    FHGP4
                                    
                                 
                                 
                                    =
                                 
                                 
                                    riebalų su oda storis milimetrais, matuojamas 7 centimetrų atstumu nuo vidurio linijos tarp trečio ir ketvirto paskutinio šonkaulio,
                                 
                              
                                    MHGP4
                                    
                                 
                                 
                                    =
                                 
                                 
                                    raumens storis milimetrais, matuojamas tuo pačiu metu ir toje pačioje vietoje kaip ir FHGP4.
                                 
                              Formulė taikoma skerdenoms, sveriančioms nuo 50 iki 120 kilogramų.“